14 शहरों का पारा 30 डिग्री पार; ऊना का तापमान 39.2, 12 से बारिश के आसार
Himachal Pradesh Weather Forecast Update: । इससे वीकएंड पर मनाली, शिमला, धर्मशाला, डलहौजी, कुफरी, कसौली इत्यादि पर्यटन स्थलों पर सैलानी ऐसे मौसम का लुत्फ उठा पाएंगे।
हिमाचल के पहाड़ गर्मी से फिर तपने लगे हैं। बीते 24 घंटे के दौरान के प्रदेश 14 कस्बों का पारा 30 डिग्री पार और 9 शहरों का तापमान 35 डिग्री से अधिक हो गया है। ऊना का अधिकतम तापमान 39.2 डिग्री पहुंच गया। प्रदेश का अधिकतम तापमान औसत से 1.8 फीसदी ज्यादा है।
मौसम विभाग की माने तो आज और कल भी प्रदेश के ज्यादातर भागों में मौसम साफ रहेगा। खासकर मैदानी इलाकों में अच्छी धूप खिलेगी। इससे तापमान में और उछाल आएगा। इस दौरान अधिक ऊंचे व मध्यम ऊंचाई वाले कुछ एक क्षेत्रों में हल्की बारिश हो सकती है।
12-13 जून का येलो अलर्ट
परसो से वेस्टर्न डिस्टरबेंस फिर सक्रिय हो रहा है। 12 और 13 जून को प्रदेश के मैदानी व मध्यम ऊंचाई वाले अधिकतर इलाकों में तेज बारिश हो सकती है। मौसम विभाग ने भारी बारिश का येलो अलर्ट जारी किया है। 14 और 15 जून को भी मौसम खराब रहने का पूर्वानुमान है।
मानसून से पहले 66% ज्यादा बारिश
बेशक दो दिन से प्रदेश में धूप खिली हो, लेकिन जून के पहले सात दिन में नॉर्मल से 66 फीसदी ज्यादा बारिश हो चुकी है। एक जून से 9 जून तक प्रदेश में 19.2 मिलीमीटर सामान्य बारिश होती है, लेकिन इस बार 31.9 मिलीमीटर बारिश हो चुकी है। बिलासपुर, ऊना, सोलन, कुल्लू और हमीरपुर जिला में नॉर्मल की तुलना में 100 फीसदी से भी ज्यादा बारिश हो चुकी है।
सुहावना हुआ मौसम
तीन दिन से धूप खिलने के बाद मध्यम ऊंचाई वाले इलाकों में मौसम सुहावना हो गया है। इससे वीकएंड पर मनाली, शिमला, धर्मशाला, डलहौजी, कुफरी, कसौली इत्यादि पर्यटन स्थलों पर सैलानी ऐसे मौसम का लुत्फ उठा पाएंगे।